Кркља - Википедија

# Кркља

### Од Википедија, слободна енциклопедија

Кркља е село во Општина Крива Паланка.

| Оваа статија поврзана со Македонија е никулец. Може да помогнете со тоа што ќе ја проширите.

Села во Република Македонија
Мапа
Име: | Кркља
Општина: | Општина Крива Паланка
Население: | 300
Поштенски број: | 1335 (пошта Жидилово)
Повикувачки број: | -
Надморска височина: | 800-1800
Географска широчина: | -
Географска должина: | -
Веб страница: | Нема

## [уреди] Географиja и местоположба

Село Кркља се наоѓа на левата страна по течението на Крива Река, на оддалеченост од 8 километри од градот Крива Паланка, во источен правец. До селото води локален асфалтен пат, кој во должина од околу 4 километри, ги поврзува сите маала во селото.

## [уреди] Историja

Нема точни податоци за настанокот на селото, но потврдено е дека селото егзистирало уште во периодот на Отоманската Имерија во 16 век. Етимолошки толкувано, името на селото потекнува од турскиот збор ‘‘кркле‘‘, што во превод значи ‘‘сече‘‘, симболично означувајќи ја Кркљанска Река, која со длабок кањон го дели атарот на селото на два дела. Селото, како и денес, претставува главна врска меѓу Крива Паланка и граничниот премин Деве Баир. Во минатото, низ него минувале многубројни каравани со разновидна стока, натоварена на камили. Во една прилика, при илегален премин на Османлиско-Бугарската граница, со намера да ја посети Царска Русија, во селото определен период престојувал и малку познатиот македонски револуционер, Исаија Мажовски од западниот дел на Македонија. Во доцниот осумнаесетти век, селото е познато во областа по раширеното дервенџиство. И денес постои локација во селото кое во спомен на дервенџиите го носи името Дервен.

## [уреди] Економија

Населението од овој предел се занима исклучиво со земјоделие и сточарство. Најмногу се одгледува ситен добиток. Во минатото, населението од ова село одржувало постојани економски врски со локалните Власи од Калин Камен (место на Осоговските Планини), изразена преку размена на продукти, најчесто волна, кожа, компири и сл.

## [уреди] Демографија

Село Кркља спаѓа во села од разбиен тип, со повеќе маала, како Лештарци, Назрци, Пајковци, Гелевци, Ковачи, Бошњаци,Божовци, Џиковци, Дрвенџици, Ширинци, Тукарци, Спасковци, Ѓурундапци, Бобевци, Куртаци, Љути Рид и др., со вкупна популација од околу 300 постојани жители. Освен Македонци, не се познати други националности. Во последните неколку години, забележано е масовно враќање во заборавените родни огништа, што резултираше со обновување на многу куќи, како и градење на голем број викендици по прекрасните падини на подножјето на Осоговските Планини.

## [уреди] Општествени институции

Во селото нема општествени институции. Единствено функционира Месната заедница Кркља, предводена од кмет.

## [уреди] Администрација и политика

Сите административни и политички потреби, населението ги задоволува во соседното село Жидилово (пошта, матична служба, училиште, продавници).

## [уреди] Културни и природни знаменитости

Селото е сместено во бујните шуми на подножјето на Осоговските Планини и изобилува со разновиден растителен и животински свет. Во атарот на селото е сместен споменик, во чест на загинатите селани во одбраната на регионот во времето на окупацијата на селото од здружената германска и бугарска војска.

## [уреди] Редовни настани

На повеќе локации во селото, перманентно се одржуваат општонародни собири по повод неколку големи православни празници.

## [уреди] Иселеништво

Голем дел од луѓето родени во село Кркља, денес се постојани жители на Крива Паланка и Скопје, а не е мал и бројот на оние кои се иселиле во Германија, Швајцарија, Канада, САД и Австралија.

## [уреди] Надворешни врски

Преземено од "http://mk.wikipedia.org../../../%D0%BA/%D1%80/%D0%BA/%D0%9A%D1%80%D0%BA%D1%99%D0%B0.html"

Категории: Македонски никулци | Македонски села | Кривопаланечки села | Села во Општина Крива Паланка | Села во Република Македонија

##### Views

- Статија
- Разговор
- Тековна верзија

##### Пребарај